Tansu Çiller
Store norske leksikon,Historie,Verdens historie og samtidshistorie,Asia,Tyrkias historie,Tyrkias samtidshistorie
Tansu Çiller er en tyrkisk politiker (konservativ) og økonom, som var Tyrkias statsminister i perioden 1993–1996. Hun var landets første og hittil eneste kvinnelige statsminister.
Çiller er en del av det europeisk orienterte borgerskapet i landet, og tilhører det konservative DYP-partiet, hvor hun var partileder i årene 1993–2002. Hun var økonomiminister fra 1991 til 1993. Da partilederen Süleyman Demirel ble president, ble Çiller leder for DYP-partiet og Tyrkias første kvinnelige statsminister i 1993.Som statsminister ble hun særlig kjent for sin kompromissløse holdning overfor den kurdiske geriljaen (peshmerga). 1990-tallet var preget av en brutal kampanje mot Kurdistans arbeiderparti (PKK) i Tyrkia, med forsvinninger, utenomrettslige henrettelser og tortur. Mange kurdiske landsbyer i det østlige Tyrkia ble brent ned av militæret. Çillers regjering ble beryktet for korrupsjon og brutalitet. Den såkalte Susurluk-skandalen i 1996, der avslørte hemmelige bånd mellom stat, militæret og fascistbevegelsen De grå ulvene. Çiller ble senere etterforsket av parlamentet for korrupsjon, men etterforskningen ble stoppet av politikere som støttet henne. Under hennes regjering ble tollunionen med EU undertegnet i 1995.Çiller fikk mistillitsvotum mot seg 1995, men dannet på nytt en koalisjonsregjering med sosialdemokratene. I et regjeringssamarbeid med det islamske Velferdspartiet ble hun visestatsminister og utenriksminister i 1996–1997. Dette samarbeidet førte til sterk kritikk både internt og utenfra, og Çiller mistet etter 1997 politisk innflytelse.Çiller er medlem i Council of Women World Leaders. Les mer i Store norske leksikon Tyrkias historie